CELEX: 62008CA0243
Language: mt
Date: 2009-06-04 00:00:00
Title: Kawża C-243/08: Sentenza tal-Qorti tal-Ġustizzja (Ir-Raba’ Awla) tal- 4 ta’ Ġunju 2009 (talba għal deċiżjoni preliminari tal-Budaörsi Városi Bíróság — Ir-Repubblika tal-Ungerija) — Pannon GSM Zrt vs Erzsébet Sustikné Győrfi (Direttiva 93/13 KEE — Klawżoli inġusti f’kuntratti mal-konsumatur — Effetti ġuridiċi ta’ klawżola inġusta — Setgħa u obbligu tal-qorti nazzjonali li teżamina ex officio n-natura inġusta ta’ klawżola ta’ ġurisdizzjoni — Kriterji ta’ evalwazzjoni)

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/19
            
         Sentenza tal-Qorti tal-Ġustizzja (Ir-Raba’ Awla) tal-4 ta’ Ġunju 2009 (talba għal deċiżjoni preliminari tal-Budaörsi Városi Bíróság — Ir-Repubblika tal-Ungerija) — Pannon GSM Zrt vs Erzsébet Sustikné Győrfi
   (Kawża C-243/08) (1)
   
   (Direttiva 93/13 KEE - Klawżoli inġusti f’kuntratti mal-konsumatur - Effetti ġuridiċi ta’ klawżola inġusta - Setgħa u obbligu tal-qorti nazzjonali li teżamina ex officio n-natura inġusta ta’ klawżola ta’ ġurisdizzjoni - Kriterji ta’ evalwazzjoni)
   2009/C 180/32
   Lingwa tal-kawża: L-Ungeriż
   
      Qorti tar-rinviju
   
   Budaörsi Városi Bíróság
   
      Partijiet fil-kawża prinċipali
   
   
      Rikorrent: Pannon GSM Zrt
   
      Konvenut: Erzsébet Sustikné Győrfi
   
      Suġġett
   
   Talba għal deċiżjoni preliminari — Budaörsi Városi Bíróság — Interpretazzjoni tad-Direttiva tal-Kunsill 93/13/KEE tal-5 ta’ April 1993, dwar klawżoli inġusti f’kuntratti mal-konsumatur (ĠU L 95, p. 29) — Klawżola ta’ ġurisdizzjoni li tistabbilixxi qorti li fil-ġurisdizzjoni territorjali tagħha jinsab l-uffiċċju rreġistrat tal-bejjiegħ jew tal-fornitur — Setgħa tal-qorti nazzjonali li teżamina ex officio n-natura inġusta ta’ klawżola ta’ ġurisdizzjoni fil-kuntest tal-eżami tal-ġurisdizzjoni tagħha — Kriterji ta’ evalwazzjoni tan-natura inġusta tal-klawżola.
   
      Dispożittiv
   
   
               1)
            
            
               L-Artikolu 6(1) tad-Direttiva tal-Kunsill 93/13 KEE tal-5 ta’ April 1993 dwar klawżoli inġusti f’kuntratti mal-konsumatur għandu jiġi interpretat fis-sens li klawżola kuntrattwali inġusta ma torbotx lill-konsumatur, u li mhuwiex neċessarju, f’dan ir-rigward, li dan ikun minn qabel ikkontesta b’suċċess tali klawżola.
            
         
               2)
            
            
               Il-qorti nazzjonali hija marbuta teżamina ex officio n-natura inġusta ta’ klawżola kuntrattwali meta jkollha għad-dispożizzjoni tagħha l-elementi ta’ dritt u ta’ fatt neċessarji għal dan il-għan. Meta tikkunsidra tali klawżola bħala inġusta, hija m’għandhiex tapplikaha, ħlief meta l-konsumatur jopponi dan. Dan l-obbligu huwa impost ukoll fuq il-qorti nazzjonali meta din tkun qed tistħarreġ il-ġurisdizzjoni territorjali tagħha.
            
         
               3)
            
            
               Huwa l-kompitu tal-qorti nazzjonali li tiddetermina jekk klawżola kuntrattwali bħal dik li hija s-suġġett tal-kawża prinċipali tissodisfax il-kriterji neċessarji sabiex tiġi kklassifikata bħala inġusta fis-sens tal-Artikolu 3(1) tad-Direttiva 93/13. Meta tagħmel dan, il-qorti nazzjonali għandha tikkunsidra l-fatt li klawżola f’kuntratt konkluż bejn konsumatur u bejjiegħ jew fornitur, inkluża mingħajr ma tkun ġiet innegozjata individwalment u li tikkonferixxi ġurisdizzjoni esklużiva lill-qorti li fil-ġurisdizzjoni territorjali tagħha jkun jinsab l-uffiċċju rreġistrat tal-bejjiegħ jew tal-fornitur, tista’ tiġi kkunsidrata bħala inġusta.
            
         
      (1)  ĠU C 247, 27.9.2008.